भारत ने शुरुआत अच्छी की, लेकिन बाद में न्यूजीलैंड ने उसकी टीम को बैकफुट पर ला दिया, जब सामंथा ने तीसरे ही मिनट में गोल किया। भारतीय टीम डिफेंस में अच्छा प्रदर्शन नहीं कर सकी और फॉरवर्ड पंक्ति ने भी कई मौके गंवाए। गोलकीपर सविता ने जरूर कुछ शानदार बचाव किए, जिससे न्यूजीलैंड का जीत का अंतर और बड़ा नहीं हो सका। पहले क्वार्टर में 1-0 से बढ़त बनाने के बाद न्यूजीलैंड ने दूसरे क्वार्टर में यह बढ़त तिगुनी कर ली। भारत को तीसरे क्वार्टर में दो पेनाल्टी कॉर्नर मिले जिन पर गोल नहीं हो सका। भारत के लिए पहला गोल 40वें मिनट में लिलिमा ने किया। वहीं, अनूपा ने नौ मिनट बाद एक और गोल किया लेकिन इसके बाद भारतीय टीम कोई गोल नहीं कर सकी। आखिरी क्वार्टर में भारतीय डिफेंस पूरी तरह से तितर-बितर हो गया जिसका पूरा फायदा कीवी खिलाडिय़ों ने उठाया। दोनों टीमों के बीच तीसरा मैच बुधवार को खेला जाएगा।